open-index/open-wikipedia-markdown huggingface dataset:
José Luis Moralejo

**José Luis Moralejo Álvarez**, nado en Santiago de Compostela en 1943, é un latinista galego.

## Traxectoria 
Fillo de Abelardo Moralejo Laso (e irmán de Juan José Moralejo e Serafín Moralejo), é licenciado en Filosofía e letras na especialidade de Filoloxía clásica pola Universidade Complutense de Madrid e Doutor en Letras clásicas pola Universidade de Boloña con premio extraordinario. Dende 1991 é catedrático de Filoloxía Latina da Universidade de Alcalá. Foi vogal da Comisión Nacional de Avaliación da Actividade Investigadora, da Comisión de Avaliación do Profesorado de Andalucía e da Axencia de Avaliación da Calidade do Profesorado da Comunidade de Madrid (ACAP). É membro dos consellos asesores de varias revistas científicas internacionais e asesor da Biblioteca Clásica Gredos. Tamén é membro do padroado da Fundación Pastor de Estudos Clásicos.

No ano 2009 foi galardoado co Premio Nacional de Tradución de España pola súa tradución ao castelán da obra *Sátiras. Epístolas. Arte poética* de Horacio.

## Notas 
## Véxase tamén 
### Ligazóns externas 
* Premios MCU 2009  .
* "Roser Berdagué y José Luis Moralejo ganan el Premio Nacional de Traducción", *El País*, 2 de novembro de 2009.
José Manuel Couceiro Taboada

**José Manuel Couceiro Taboada**, nado en Codeseda (A Estrada) o 18 de outubro de 1943, é un médico e político galego.

## Traxectoria 
Iniciou os estudos de medicina na Universidade de Santiago de Compostela en 1959. Médico de profesión, foi inspector da Seguridade Social. Dirixiu o centro de diagnóstico da Seguridade Social en Santiago de Compostela. Foi elixido deputado do Congreso por UCD pola provincia da Coruña na lexislatura constituínte (1977-1979). Nas eleccións de 1979 encabezou a lista ao Congreso da Coruña por Unidad Nacional, pero non foi elixido.
## Notas 
## Véxase tamén 
### Bibliografía 
* 
### Outros artigos 
*Ficha no Congreso dos Deputados 
*"Propiedades de un diputado de UCD por La Coruña serán embargadas", artigo de Perfecto Conde Muruais en *El País*, 22 de abril de 1978 .
Rodman

**Rodman** é un estaleiro galego con sede en Vigo, aínda que tamén ten outra fábrica na parroquia de Meira (Moaña) e outras dúas en Portugal.

As súas actividades comprenden a construción de iates de recreo e lanchas, mentres que a súa división profesional, **Rodman Polyships**, adícase á construción de pesqueiros e de patrulleiros para forzas militares e policiais.
Creado en 1974, a denominación de Rodman provén do nome do seu fundador, Manuel Rodríguez, colocando á inversa as primeiras letras do seu nome e apelido.

## Galería de imaxes

Ficheiro:Rodman 1250.JPG|Rodman 1250 no porto de Bueu.
Ficheiro:Gardacostas en Vigo, Galicia, España.jpg|Rodman 101 *Paio Gómez Chariño* do Servizo de Gardacostas de Galicia en Vigo.

## Véxase tamén
### Ligazóns externas 
* Rodman Polyships en Naval-technology.com
Zendal

**Zendal** é un grupo empresarial galego adicado á industria biofarmacéutica de proxección internacional, líder na fabricación de produtos veterinarios. Está localizado no Porriño. Está formado polas empresas CZ Vaccines, Biofabri, Petia, Vetia, Probisearch e Zinereo Pharma.

## Historia 
Zendal naceu en 1993 a través da venda por parte de Zeltia da filial Cooper-Zeltia, tomando orixinariamente o nome de CZ Veterinaria. No ano 2018 a empresa pasou a chamarse Zendal, en honra á enfermeira galega Isabel Zendal Gómez, a primeira que participou nunha misión sanitaria internacional.

En 2024 recibiu o Premio Antonio Palacios á empresa.

## Notas 
## Véxase tamén
### Ligazóns externas 
* Web corporativa
Eganet

**Eganet**, acrónimo de **Empresas Galegas Adicadas a Internet e ás Novas Tecnoloxías**, é unha asociación empresarial que aglutina a empresas e profesionais galegos do sector de Internet e as novas tecnoloxías. Existen os premios Eganet, con sete edicións de historia; estes premios recoñecen o labor de profesionais e empresas galegas que traballan con tesón no desenvolvemento do sector TIC en Galicia.

## Véxase tamén 
### Ligazóns externas 
* Páxina web
Lambda Stream

**Lambda Stream** é unha empresa galega, fornecedora de produtos software e servizos para IPTV, TV móbil, InternetTV, Fogar Dixital Conectado, sinalización dixital, vídeovixilancia, redes de distribución de contidos, entre outros. A empresa ten sede na Coruña e oficinas en Dubai e Zürich.
## Véxase tamén
### Ligazóns externas 
* http://www.lambdastream.com páxina web da empresa
Carlos Sueiro Pico

**Carlos Sueiro Pico**, nado en Vigo en 1940 e finado na mesma cidade o 2 de xullo de 2009, foi un político galego.

## Traxectoria 
Técnico de organización metalúrxica. Foi elixido deputado do Congreso por UCD pola provincia de Pontevedra na lexislatura constituínte (1977-1979). No goberno preautonómico presidido por Antonio Rosón en 1978 foi nomeado Conselleiro de Emigración. En 1979 foi nomeado Xefe dos Servizos da Secretaría de Emigración da Xunta de Galicia.

## Vida persoal 
Casou con María Cardoso García e foi pai de tres fillos.
## Véxase tamén 
### Outros artigos 
* Lista de deputados galegos no Congreso desde a Transición
### Ligazóns externas 
* Ficha no Congreso dos Deputados
Alpendre

[miniatura|250px|Estrutura de cuberto típica en Galicia. Neste caso trátase dun pendello de feira de [Agolada.]]
[miniatura|Un alboio vello en [Polonia.]]
[miniatura|Un alpendre típico dos [Estados Unidos de América|Estados Unidos en Wisconsin.]]
Un **alpendre** ou **alboio** é unha construción rústica rural con paredes e cuberta ou só con cuberta onde se gardan apeiros, mercadorías, leña, maquinaria, o carro, trastes ou calquera tipo de ferramenta. Tamén recibe o nome de **cabanel**, **chapitel**, **cuberto** ou **pendello**.

Moitas veces tamén se realizan nel tarefas agrícolas ou artesás. Nalgunhas zonas de Galicia ten a función de palleira. Nas zonas do sueste de Galicia, onde non hai hórreos, adoitan ter a función de celeiro.

## Notas
COVSA

**Construcións Obras e Viarias, S.A.** (COVSA) é unha empresa galega adicada á construción de toda clase de obras públicas e privadas, constituída en 1977.

Na actualidade a realización de obras de estradas, hidráulicas de abastecemento e saneamento, portos, urbanizacións, instalacións deportivas, naves industriais, pontes e depuradoras, ocupa case a totalidade da súa produción, sendo unha empresa de referencia na comunidade autónoma galega.

## Ligazóns externas
*www.covsa.es
Colleita

miniatura|A colleita tense realizado a man ao longo da historia humana.
[miniatura|[Fardo ou bala de feno nun campo de Schleswig-Holstein, Alemaña.]]

A **colleita** é o conxunto dos produtos do agro, ou dun produto en particular, que se recollen ao chegar a época, normalmente unha vez ao ano. Por extensión, tamén se denomina colleita á operación e ao tempo de recolectar eses froitos, sementes ou hortalizas maduras dos campos. A colleita marca o final do crecemento dunha estación, xeira ou a fin do ciclo dun froito ou cultivo en particular. O termo colleitar no seu uso xeral inclúe tamén as accións posteriores á recolección do froito propiamente dita, tales como a limpeza, clasificación e embalado do recolectado até a súa almacenaxe na granxa (no celeiro ou hórreo), ou o seu envío ao mercado de venda a por xunto ou ao consumidor.

A sincronización de plantación e recolleita é unha decisión crítica, que depende do equilibrio entre as posíbeis condicións atmosféricas e o grao de madureza da colleita. As condicións atmosféricas como as xeadas ou períodos fríos e quentes fóra de tempada poden afectar a produción e calidade.

Colleitar cedo pode evitar as condicións prexudiciais amis dar lugar a unha produción máis pobre en cantidade e calidade. A colleita serodia pode redundar nunha maior cantidade e calidade, pola contra fai máis probábel a exposición a condicións climatolóxicas non desexadas. Atinar coa data ideal da colleita ten a súa parte de xogo de azar.

Nas granxas máis cativas onde a mecanización é mínima, na recolleita, o traballo manual é máis intenso durante a época de recolección. Nas granxas grandes e mecanizadas é nesta época cando se emprega a maquinaria máis pesada e sofisticada coma a colleitadora.

## Véxase tamén 
### Outros artigos
* Malla
* Seitura
* Palleiro
Viviane Victorette

**Viviane Victorette**, nada en Fortaleza o 15 de decembro de 1978, é unha actriz brasileira.

## Filmografía 
* *Mandacaru* (1997; como Rosário)
* *Torre de Babel* (1998; como Débora)
* *Força de um Desejo* (1999; como Clarissa)
* *O Clone* (2001; como Regininha - Regina da Costa)
* *Jamais Te Esquecerei* (2003; como Letícia)
* *Carga Pesada* (2003; como Janete)
* *América* (2005; como Juliana)
* *A Grande Família* (2006; como Tatiane)
* *A Diarista* (2006; como Suelen)
* *Duas Caras* (2007; como Nadir)
* *Insensato Coração* (2011; como Jana)
Joseph Campbell

**Joseph Campbell**, nado en White Plains o 26 de marzo de 1904 e finado en Honolulú o 30 de outubro de 1987, foi un escritor e mitólogo estadounidense, coñecido pola súa obra sobre mitoloxía e relixión comparada.
## Ideas 
Tras comparar os mitos en diferentes culturas chegou á conclusión que son a transposición en relato da mesma busca espiritual. Nestas historias, aparece un heroe que funciona como arquetipo e que segue un camiño marcado pola aventura e a apoteose final (monomito). Este camiño amósase tamén nos soños e na ficción, xa que é universal e pertence ao inconsciente colectivo, seguindo a teoría de Jung. Xa que logo o relato particular non é máis ca unha "máscara" cultural e para o estudar ha de se ver que elementos esencias o forman, elementos que están en descrédito no mundo contemporáneo e polo tanto agroman na forma de trastornos mentais ou obras de fantasía.

Os mitos de diferentes culturas comparten mitemas ou elementos comúns, de maneira que son variantes de historias semellantes, que pasan por diferentes fases: no Paleolítico xorden os mitos sobre animais fabulosos, tótems e espíritos ligados á natureza; no Neolítico o foco está na fertilidade e a Nai Natureza, os ciclos naturais e outros fenómenos semellantes; na Idade de Bronce xorden os primeiros panteóns, con deuses especializados en diferentes funcións e mitos derivados e finalmente xorden os mitos que aumentan en abstracción, onde o ser humano tamén xoga un papel relevante.

## Obras 
* *A Skeleton Key to Finnegans Wake* (1944)
* *The Hero with a Thousand Faces* (1949)
* *The Masks of God* (1959-1968)
* *The Mythic Dimension: Selected Essays* (1959-1987)
* ''The Hero's Journey: Joseph Campbell on His Life and Work'' (1990), obra editada por Phil Cousineau baseada en entrevistas con Campbell
Juan Ramón Quintás

**Juan Ramón Quintás Seoane**, nado na Coruña o 14 de agosto de 1943, é un economista e político galego.

## Traxectoria 
Licenciado en Ciencias Económicas e Empresariais pola Universidade de Bilbao, é doutor con premio extraordinario de doutoramento. Ampliou estudos na International School on Mathematical Systems Theory. Foi profesor de Teoría Económica na Facultade de Ciencias Económicas da USC. Foi elixido deputado do Congreso por UCD pola provincia da Coruña na I lexislatura (1979-1982). Foi presidente de SODIGA (1982-1983). En 1984 incorporouse a Caixa Galicia como Director Xeral Adxunto (1985-1994), en 1994 foi nomeado Director Xeral da Confederación Española de Caixas de Aforros e en 2002 foi elixido presidente.

Foi elixido membro do consello de administración de Endesa en abril de 2004.

## Obras 
**La empresa socialista. Una aproximación económica*, 1971.
**Sobre un modelo dinámico de monopolio*, 1971.
**La Economía como disciplina en etapa de transición hacia su constitución como ciencia empírica*, 1973.
**Economía y educación*, 1983.

## Notas 
## Véxase tamén 
### Outros artigos 
*Currículo
*Ficha no Congreso dos Deputados
Gemophos auritulus

***Gemophos auritulus*** é unha especie de caracol mariño, un molusco gasterópodo da familia Buccinidae.

## Descrición 
A cuncha, de forma cónica, e cunha superficie que vai entre os 19 e os 35&nbsp;mm  presenta unha cor castaña mesturada con branco

## Distribución 
A especie habita ao longo do Caribe, desde Florida ata Venezuela pasando polas Antillas, e mais tamén no Brasil . Desenvólvese en arrecifes de coral, nunha profundidade que vai desde os 0.3 ata os 29 metros.

## Notas 
## Véxase tamén 
* World Register of Marine Species 
* Conquiliologia do Brasil
Club Deportivo Universidad de Oviedo

O **Club Deportivo Universidad de Oviedo** é un club de fútbol español do concello de Oviedo, en Asturias. Foi fundado en 1961 e actualmente xoga no grupo II da Terceira División Española.

## Historia 
*Club Deportivo Universitario (1961–1970)
*Club Atlético Universitario (1970–1987)
*Asociación Deportiva Universidad de Oviedo (1987–2014)
*Club Deportivo Universidad de Oviedo (2014–presente)

## Uniforme 
* **Uniforme titular**: Camiseta verde cunha franxa vertical negra, pantalón negro, medias negras. 
* **Uniforme alternativo**: Camiseta branca, pantalón branco, medias brancas.

## Estadio 
O Estadio Universitario San Gregorio ten capacidade para 4000 espectadores, e é propiedade da Universidade de Oviedo.

## Datos do club 
* **Tempadas en 1ª**: 0
* **Tempadas en 2ª**: 0
* **Tempadas en 2ªB**: 3
* **Tempadas en 3ª**: 20

### Historial na liga 
## Palmarés 
### Torneos nacionais 
* **Terceira División Española (1)**: 2005-06
* Subcampión da Terceira División (1): 1997-98, 2008-09, 2010-11, 2012-13

### Torneos amigables 
* **Trofeo Emma Cuervo (1)**: 2006

## Véxase tamén 
### Ligazóns externas 
*Sitio web non oficial 
* Web do Universidad de Oviedo en Futbolme.com
.aero

**.aero** (do francés "aeroplane", avión) é un dominio de Internet xenérico de nivel superior (gTLD) utilizado no Domain Name System. É o primeiro dominio creado para unha industria específica, a da aviación. Foi creado no ano 2002 (Société Internationale de Télécommunications Aéronautiques).

Esta reservado para compañías, organizacións, asociacións, axencias gobernamentais e individuos; relativos á aviación e industrias relacionadas.

Foi aprobado por cinco anos, expirando o 17 de decembro de 2006, como parte dunha proba de novos dominios. O dominio está inactivo, aínda que a SITA solicitou a posta en marcha de novo.

## Véxase tamén 
### Ligazóns externas 
* Wipo.int .
*Web que apoia o .aero .
Hernán Bernardello

**Hernán Darío Bernardello**, nado o 3 de agosto de 1986 en Rosario, é un futbolista arxentino. Xoga de centrocampista e o seu actual equipo é o CA Colón.

## Véxase tamén 
### Ligazóns externas 
* Datos do xogador en bdfutbol.com
Roland Campiche

**Roland J. Campiche**, nado en 1937, é un sociólogo suízo, que traballa no ámbito da socioloxía da relixión.

## Traxectoria 
É profesor da socioloxía da relixión na Universidade de Lausana, foi presidente da Sociedade Internacional da Socioloxía da Relixión (1991-1995) e da sección francesa do Instituto de Ética Social da Federación de Igrexas Protestantes de Suíza ata 2001. En 1999 fundou o Observatorio das Relixión de Suíza  para a investigación e o coñecemento do cambio relixioso. O seu ámbito de investigación céntrase na mocidade e relixión en Europa e sobre as seitas.

## Obras 
* *Urbanisation et vie religieuse*, Payot, 1968 (tese de doutoramento)
* *Croire en Suisse(s)*, Lausanne: L'Âge d'Homme, 1992
* *Quand les sectes affolent* Lausanne et Genève: IES et Labor et Fides, 1995
* ''La Religion: Frein à l'égalité Hommes/femmes?*, ASSR 95, 1996
* *Cultures jeunes et religions en Europe*, París: Le Cerf, 1997
* *Régulation de la religion par l'Etat, nouvelles perspectives*, ASSR 121, 2003
* *Les deux visages de la religion* Genève: Labor et Fides, 2004
* *La religion visible* Lausanne: Presses polytechniques et universitaires romandes, 2010

## Notas 
## Véxase tamén 
### Outros artigos 
* David G. Bromley
### Ligazóns externas 
* Vídeo de Roland J. Campiche falando con motivo do libro *La religion visible''
Carbónicas Landeira

**Carbónicas Landeira** é unha empresa galega adicada a fabricación de refrescos con sede en Santa Comba cuxa historia se remonta á creación dunha fábrica en 1945 por Antonio Landeira Landeira. É a fabricante de refresco La Pitusa, que ofrece sabores de mazá, cola, limón, laranxa, ademais da gasosa.

Na actualidade, Carbónicas Landeira S.A. xa conta nas súas filas coa incorporación efectiva da terceira xeración familiar, quen asumen as áreas de produción e comercialización. As instalacións produtivas e embotelladoras ocupan unha superficie de máis de 3000 metros cadrados con dúas liñas independentes de envasado, vidro e pet e capacidade para máis de 10.000 botellas hora. As áreas de negocio actuais confórmanas, por un lado a produción e embotellado de bebidas refrescantes, contando con marca propia (Splity) e autorización para marcas nacionais (Pitusa, Zar, Coral) e por outro lado un canal de distribución propio na zona noroeste da provincia da Coruña.
 
## Véxase tamén
### Ligazóns externas
* Sitio web da empresa
Pablo Pardo Yáñez

**Pablo Pardo Yáñez**, nado en Lugo o 9 de febreiro de 1945, é un político galego.

## Traxectoria 
Estudou Bacharelato e Bacharelato Comercial en Lugo e Bacharelato Laboral en Xixón. Fixo tamén estudos de aparellador en Madrid e de Matemáticas. Foi profesor no Instituto Nacional Feminino de Ensinanza Media de Lugo. En 1974 fundou en Lugo con Jesús Vilela o Partido Socialista Popular, do que foi dous anos Secretario de Organización en Lugo. Posteriormente foi Secretario de Organización do PSP de Galicia e Secretario Xeral do PSP de Galicia. Despois da unidade socialista foi Secretario de Política Municipal de Lugo e membro do Comité Nacional Galego do Partido dos Socialista de Galicia-PSOE. Foi elixido deputado do Congreso polo PSOE pola provincia de Lugo na I e II lexislaturas (1979-1986).

## Véxase tamén 
### Outros artigos 
* Lista de deputados galegos no Congreso desde a Transición
### Ligazóns externas 
*Ficha no Congreso dos Deputados
Galicia Calidade

**Galicia Calidade** é unha marca de garantía e sociedade mercantil promovida pola Xunta de Galicia creada polo Decreto 382/1994, do 15 de decembro. Dita marca exhíbese nunha ampla gama de produtos locais, principalmente alimenticios, mediante un característico e publicitado logotipo co fin de acreditar a súa calidade e promovelos dentro e fóra de Galicia. A empresa pública Galicia Calidade S.A.U, dependente da Consellería de Industria e Comercio da Xunta de Galicia, encárgase da xestión e control da marca de garantía a aquelas empresas que a obtiveron.

Galicia Calidade depende dos orzamentos da xunta e das cotas que pagan as organizacións que utilizan a súa marca. Estas cotas están ligadas ás vendas de cada empresa.

A súa imaxe como icona é unha cuncha de vieira estilizada coa marca Galicia Calidade.

## Notas 
## Véxase tamén 
### Ligazóns externas 
* Páxina web oficial
José María Pernas

**José María Pernas Martínez**, é un industrial, avogado e político galego.

## Traxectoria
Licenciado en Dereito pola Universidade de Madrid. Director Xerente de Construcciones Pernas S.A. e Conselleiro de varias sociedades. Foi presidente de Acción Católica de Tui-Vigo e presidente da Asemblea Local da Cruz Vermella. Foi fundador e membro da Xunta Directiva da Asociación de Empresarios da Construción da Provincia de Pontevedra. Foi Tenente de Alcalde e candidato á alcaldía de Vigo. Foi conselleiro Xeral da Caixa de Aforros Municipal de Vigo. Foi elixido deputado do Congreso por UCD pola provincia de Pontevedra na I lexislatura (1979-1982).

## Véxase tamén
### Outros artigos
* Lista de deputados galegos no Congreso desde a Transición
### Ligazóns externas
*Ficha no Congreso dos Deputados
Arteixo Telecom

**Arteixo Telecom** é unha empresa galega adicada ó deseño, desenvolvemento, fabricación, comercialización de equipos electrónicos, mantemento e reparación. As súas orixes están en Arteixo, onde dende 1972 pasou por varios propietarios ata o seu traslado a onde agora ten a súa sede central no Polígono industrial de Penapurreira, no concello coruñés das Pontes de García Rodríguez, onde conta cunha fábrica de 4.750&nbsp;m², e unha sede comercial en Madrid. A compañía conta con máis de 200 persoas empregadas, desenvolvendo proxectos de enxeñería e fabricación en diversos sectores.

## Historia 
A súa orixe está en Sabón co nome de Intelsa (industrias de telecomunicaciones). A empresa era propiedade de Telefónica e Ericcson e estaba adicada á fabricación de centrais telefónicas, despois de problemas financeiros en 1984 pasou a propiedade de Telettra. En 1992 pasou a mans da francesa Alcatel ata o ano 2000 en que pasou a ser propiedade dos directivos e da Xunta trocando o nome por Arteixo Telecom.

En 2004, Arteixo Telecom merca as instalacións de Italtel nas Pontes por un prezo simbólico e traslada a empresa ó Polígono industrial de Penapurreira vendendo as súas instalacións en Sabón ó Grupo Tecam por 10,2 millóns de euros.

En 2012 mercou unha participación na empresa Sinatec Electronics con sede en Toledo adicada á electrónica industrial e ó sector aeroespacial.

En novembro de 2011 solicitou un expediente de regulación de emprego para todo o cadro de traballadores. En maio de 2013 a empresa solicitou concurso de acredores do cal saíu en abril do ano 2014.
A empresa foi adquirida en 2025 por José Antonio Sainaga, presidente de Sidenor.

## Sectores 
* Ferrocarril e transporte
* Naval
* Defensa
* Enerxía
* Telecomunicacións
* Sanidade

A empresa ten certificacións ISO 9001 e ISO 14001 así como certificacións militares da OTAN Pecal/AQAP 2110.

## Notas 
## Véxase tamén 
### Ligazóns externas 
* Páxina web de Arteixo Telecom
* Produtos de Arteixo Telecom
Halestorm (álbum)

***Halestorm*** é o álbum debut da banda americana Halestorm, este foi publicado o 28 de abril do 2009. Destaca a participación de artistas coma Kara DioGuardi ou Ben Moody, coñecido coma ex-membro de Evanescence. Este último colabora na escritura da canción Innocence.

## Listaxe de cancións 
# "It's Not You" – 2:54
# "Get Off" – 3:03
# "Bet U Wish U Had Me Back" – 3:42
# "Innocence" – 3:15
# "Familiar Taste of Poison" – 4:03
# "I'm Not an Angel" – 3:14
# "What Were You Expecting" – 3:34
# "Love/Hate Heartbreak" – 3:18
# "Better Sorry Than Safe" – 3:12
# "Dirty Work" – 3:16
# "Nothing To Do With Love" – 3:39

### Cancións extras 
A versión do álbum vendida en iTunes e Amazon contén ademais as seguintes cancións extras:

# "Tell Me Where It Hurts" - 3:45 
# "Conversation Over" - 3:05
# "Dirty Mind" - 3:18

## Singles e videografía
O seu single de presentación foi *Get Off* no 2009, ademais de facer un vídeo para esta canción, nese mesmo ano fan oficial tamén un vídeo para ''It's Not You*. A comezos do 2010  presentan *Love/Hate Heartbreak*, en agosto dese mesmo ano *Familiar Taste of Poison* e a finais, coma último vídeo do álbum, publican *Dirty Work*, facendo o vídeo con imaxes dos seus concertos. Tamén no 2010, a canción *Bet U Wish U Had Me Back'' é publicada coma single, mais esta non conta con vídeo.

## Créditos 
* Lzzy Hale - Voz, guitarra, teclado
* Arejay Hale - batería, percusión, voz secundaria
* Joe Hottinger - guitarra, voz secundaria
* Josh Smith - baixo, voz secundaria
* Howard Benson - Produtor
* Chris Lord-Alge - Misturador
Deportivo Rayo Cantabria

O **Deportivo Rayo Cantabria** é un club de fútbol español do concello de Santander, en Cantabria. Foi fundado en 1926, e refundado en 1993. Actualmente xoga no grupo III da Terceira División Española.

## Uniforme 
* **Uniforme titular**: Camiseta a raias verticais azuis e brancas, pantalón azul, medias azuis. 
* **Uniforme alternativo**: Camiseta a raias verticais vermellas e brancas, pantalón vermello, medias vermellas.

## Estadio 
O Campo Municipal de San Román inaugurado no ano 2010, conta con 250 asentos na súa única tribuna.

## Datos do club 
* **Tempadas en 1ª**: 0
* **Tempadas en 2ª**: 0
* **Tempadas en 2ªB**: 0
* **Tempadas en 3ª**: 9

### Historial na liga 
## Véxase tamén 
### Ligazóns externas 
* Sitio web oficial 
* Web do Rayo Cantabria en Futbolme.com
H. Jon Benjamin

**Harry Jon Benjamin**, nado o 23 de maio de 1966 en Worcester, Massachusetts, é un actor, humorista e escritor estadounidense.

## Véxase tamén
Chris Miller

**Christopher** "**Chris**" **Miller**, nado en 1968, é un actor estadounidense.

## Véxase tamén 
### Ligazóns externas 
* Ficha na IMDb
Club Deportivo Siete Villas

O **Club Deportivo Siete Villas** é un club de fútbol español da localidade de Castillo Siete Villas, no concello de Arnuero, en Cantabria. Foi fundado en 1930. Actualmente xoga no grupo III da Terceira División Española.

## Uniforme 
* **Uniforme titular**: Camiseta amarela, pantalón negro, medias negras. 
* **Uniforme alternativo**: Camiseta branca, pantalón branco, medias brancas.

## Estadio 
O Estadio San Pedro ten capacidade para 500 espectadores.

## Datos do club 
* **Tempadas en 1ª**: 0
* **Tempadas en 2ª**: 0
* **Tempadas en 2ªB**: 0
* **Tempadas en 3ª**: 11

### Historial na liga 
## Véxase tamén 
### Ligazóns externas 
* Web do Siete Villas en Futbolme.com
Cromosoma 16

125px|dereita|Cromosoma 16.

O **cromosoma 16** humano é un cromosoma pertencente a un dos 23 pares de cromosomas humanos. Temos normalmente dúas copias deste cromosoma nas nosas células diploides (as somáticas) e só un nas células haploides (espermatozoides e óvulos). Pola posición do seu centrómero o cromosoma 16 é un cromosoma submetacéntrico. O cromosoma 16 comprende uns 89 millóns de pares de bases 

## Enfermidades asociadas 
Algunhas das doenzas, trastornos e condicións asociados co cromosoma 16 son as seguintes :
* Trisomía 16
* Febre mediterránea familiar (FMF)
* Enfermidade de Crohn
* Talasemia
* Ril policístico autosómico dominante (PKD-1)
* Autismo
* Esquizofrenia 
* Pelo rubio (vermello)

## Trastornos cromosómicos 
Os cambios na estrutura ou número de copias do cromosoma 16 poden están asociados cunha serie de trastornos. Entre eles subliñaremos os seguintes :

* Displasia capilar alveolar cunha disposición incorrecta das veas pulmonares. Pode estar causada por unha deleción na rexión 16q24.1 do cromosoma 16, na que están incluídos xenes como o FOXF1, que produce un factor de transcrición, que controla a actividade de moitos outros xenes e que regula o desenvolvemento dos pulmóns e o tracto gastrointestinal.
* Cánceres. Un exemplo de trastorno cromosómico que orixina cánceres é a translocación entre os cromosomas 8 e 16 que interrompe a rexión que contén o xene CREBBP, que codifica unha proteína que intervén na regulación do crecemento e división e prevén cánceres. Como resultado poden orixinarse leucemias mieloides agudas. Outras translocacións entre os cromosomas 11 e 16, que efectan ao mesmo xene, orixinan tamén leucemias mieloides agudas, leucemias mieloides crónicas e síndrome mielodisplástica. Tamén se observaron casos de inversións no cromosoma 16 que orixinan leucemia mieloide aguda, máis benigna ca a orixinada por translocación.
* Síndrome da deleción 16p11.2 . Nesa rexión do cromosoma desapareceron uns 600.000 pares de bases, que conteñen polo menos 25 xenes, o que produce un retardo no desenvolvemento, atraso intelectual e síntomas de autismo, aínda que non todos os síntomas aparecen sempre xuntos. Afecta a unha das copias do cromosoma.
* Síndrome de Rubinstein-Taybi. Algúns casos desta doenza orixínanse pola deleción 16p13.3, a cal causa nos nenos dificultades para medrar, aumenta o risco de infeccións e vai acompañada de síntomas da síndrome de Rubinstein-Taybi, como atraso intelectual e signos característicos en cara e dedos. Xeralmente os nenos afectados morren na infancia.
* Outras condicións cromosómicas son a trisomía 16 (tres copias do cromosoma 16), que se é completa (en todas as células) é letal, ou en mosaico (só nalgunhas células), que é menos severa e produce atraso no crecemento intrauterino e defectos cardíacos. Tamén se detectou a duplicación 16p11.2, que provoca problemas de desenvolvemento e síntomas de autismo (similares aos da deleción na mesma rexión). Outros posibles cambios no cromosoma 16 son a presenza de segmentos extra dos brazos p ou q.

## Notas 
## Ligazóns externas 
* GeneReview/NCBI/NIH/UW entry on 16p11.2 Deletion Syndrome
.gov

**.gov** (do inglés "government", goberno) é un dominio de Internet xenérico que forma parte do sistema de dominios de Internet.

É utilizado polo goberno federal dos Estados Unidos. Foi un dos dominios de nivel superior orixinais, establecidos en xaneiro de 1985.

Os Estados Unidos é o único país que ten un dominio de nivel superior específico para o seu goberno, ademais do seu Dominio de Nivel Superior xeográfico (ccTLD). Xa que os Estados Unidos controla o dominio de nivel superior **.gov**, sería imposible para calquera outro país crear un dominio que remate en **.gov**, por exemplo, .jp.gov.

### Ligazóns externas 
*Web da IANA .
Constantino Méndez Martínez

**Constantino Méndez Martínez**, nado en Pontecesures o 25 de outubro de 1950 e finado o 13 de agosto de 2023, foi un avogado e político galego.

## Traxectoria 
Estudou o bacharelato no Instituto de Pontevedra e licenciouse en Dereito na Universidade de Santiago de Compostela en 1972. Funcionario da Seguridade Social desde 1974, está en excedencia desde 1996. Foi Director Xeral do Instituto Social da Mariña (1983-1987) e do Instituto Nacional da Seguridade Social (1987-1993). Foi elixido deputado do Congreso polo PSOE pola provincia de Pontevedra na V lexislatura (1993-1996). En 1994 foi nomeado Secretario de Estado para as Administracións Públicas e en 2004 Delegado do Goberno na Comunidade Autónoma de Madrid. Foi Presidente da Sociedade Estatal de Infraestruturas e Equipamentos Penitenciarios. En abril de 2008 foi nomeado Secretario de Estado de Defensa, cargo que ocupou ata 2011.

## Notas 
## Véxase tamén 
### Outros artigos 
* Lista de deputados galegos no Congreso desde a Transición
### Ligazóns externas 
* Ficha en galegos.info
* Ficha no Congreso dos Deputados
Ned Kelly (filme de 2003)

***Ned Kelly*** é un filme australiano dirixido por Gregor Jordan que se estreou no 2003. Baséase na novela *Our Sunshine* de Robert Drewe.

## Sinopse 
Australia, 1870. Ned Kelly, pertencente a unha familia de inmigrantes irlandeses, é vítima dos prexuízos e a forza da policía. Ante as inxustizas, os Kelly formarán unha banda, que foxe da lei e rouba bancos para sobrevivir.

## Personaxes 
* Heath Ledger como Ned Kelly
* Orlando Bloom como Joe Byrne
* Geoffrey Rush como Superintendente Francis Hare
* Naomi Watts como Julia Cook
* Joel Edgerton como Aaron Sherritt
* Laurence Kinlan como Dan Kelly
* Philip Barantini como Steve Hart
* Kerry Condon Kate Kelly
* Kris McQuade como Ellen Kelly
* Emily Browning como Grace Kelly
* Kiri Paramore como Fitzpatrick
* Rachel Griffiths como Susan Scott
* Geoff Morrell como Robert Scott
* Charles Tingwell como Graham Berry
* Andrew Formosa como Park Ranger
* Saskia Burmeister como Jane Jones
* Talia Zucker como Sarah Wicks

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
Amadou & Mariam

**Amadou & Mariam** é un dúo musical de Malí composto por Amadou Bagayoko (guitarrista e cantante) e por Mariam Doumbia (cantante).

## Traxectoria 
O dúo, coñecido como "a parella cega de Malí", coincidiu no instituto para mozos cegos no que estudaron. Entre 1974 e 1980, Amadou formou parte do grupo *Les Ambassadeurs du Hotel*. Nese último ano, a parella contraeu matrimonio e comezou a facerse notar no ámbito musical. Pola súa banda, Amadou continuou coa súa exitosa carreira como solista e dirixiu os programas musicais do instituto para cegos. Porén, será o ano 1985 cando acaden un importante recoñecemento internacional, facendo xiras por Burkina Faso.

No 2003 fan unha colaboración co artista Manu Chao, quen produce o seu disco *Dimanche à Bamako*. No 2006, participaron na gravación de "Celebrate the day", o himno oficial do Mundial de Fútbol de Alemaña xunto con Herbert Grönemeyer.

O seu oitavo álbum musical chamado *Folila* saíu á venda o 2 de abril do 2012.

O dúo deixou de existir tras a morte de Amadou Bagayoko o 4 de abril de 2025, tras unha enfermidade.

## Discografía 
### Álbums musicais 
**Se Te Djon Ye* (1998)
**Sou ni tilé* (1999)
**Tje Ni Mousso* (2000)
**Wati* (2002)
**Dimanche à Bamako* (2004)
**Welcome to Mali* (2008)
**Folila* (2012)
**La confusion* (2017)
*''L'amour à la folie* (2025)

### Recompilacións 
**Je pense à toi: The Best of Amadou & Mariam* (2005)
**1990–1995 Le Meilleur des Années Maliennes* (2006)
**Paris Bamako (DVD + CD 12 titres live)* (2007)
**The Magic Couple: The Best of Amadou & Mariam 1997–2002* (2009)

## Véxase tamén 
### Ligazóns externas 
* Páxina oficial
* Biografía na páxina de Radio France International 
* Traxectoria do dúo 
* Amadou e Mariam na NPR Music
* *Je pense a toi'', canción de Amadou&Mariam en YouTube
Cerberus (filme)

***Cerberus*** é un filme estadounidense dirixido por John Terlesky que se estreou no 2005.

## Sinopse 
A doutora Samantha Gaines, unha especialista en mitos históricos, é secuestrada para que localice a mítica espada de "Atila", a cal ten o poder de volver invencible a aquel que a teña. O único problema, é que se a espada é roubada do cadaleito de "Atila", a bestia coñecida como Cérbero espertará e perseguirá a todo aquel que profanara a tumba.

## Personaxes 
* Sebastian Spence como Jake Addams
* Emmanuelle Vaugier como Samantha Gaines
* Greg Evigan como Marcus Cutter
* Garret Sato como Kul Jae Sung
* Brent Florence como Zach Gaines
* Michael Cory Davis como Burke
* KB Nau como Knipstrom
* Chuck Caudill Jr. como Reinholdt
* Bogdan Uritescu como Max
* Gelu Nitu como Radu
* Catalin Paraschiv como Dorsey
* Gabi Andronache como Atila

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
Sir Breunor

**Sir Breunor le Noir**, nalgunhas versións tamén coñecido como **Brunor**, é un cabaleiro alcumado **La Cote Mal Taillée** por Sir Kay despois da súa chegada á corte do Rei Artur vestido coa armadura deformada do seu pai asasinado. É un personaxe que se menciona nas lendas artúricas e irmán de Dinadan e Daniel.

Recibe o título de cabaleiro despois de salvar á raíña Xenevra dun león que fuxira. A súa historia é contada parcialmente nalgunhas seccións de ''Le Morte d'Arthur'' de Thomas Malory e en Prose Tristan a pesar de que de feito é un romance independente.

## Véxase tamén 
### Outros artigos 
* Cabaleiros da Táboa Redonda
* Rei Artur
Emmanuelle Vaugier

**Emmanuelle Vaugier**, nada o 23 de xuño de 1976 en Vancouver, Columbia Británica, é unha actriz e cantante canadense.

## Filmografía 
## Véxase tamén 
### Ligazóns externas 
*Ficha na IMDb
Joseph Mazzello

**Joseph Francis Mazzello III**, nado o 21 de setembro de 1983 en Rhinebeck, Nova York, é un actor estadounidense. Coñecido polos seus papeis de Tim Murphy no filme *Parque Xurásico*, Eugene Sledge na serie *The Pacific*, e Dustin Moskovitz en *The Social Network*.

## Filmografía 
## Véxase tamén 
### Ligazóns externas 
*
Saskia Burmeister

**Saskia Burmeister**, nada en Sydney o 12 de febreiro de 1985, é unha actriz australiana.

## Filmografía 
* *Min Min* (2012)
* *Underbelly: Razor* (2011)
* *Home and Away* (2011)
* *Süper Hatun*
* *Cold Sore* (2010)
* *Rampage* (2010)
* *First Howl* (2009)
* *Storage* (2008)
* *Sea Patrol*(2007–2009)
* *The Jammed* (2007)
* *Pirate Islands: The Lost Treasure of Fiji (2007)
* *Blue Heelers* (2005)
* *The Glenmoore Job* (2005)
* *Hating Alison Ashley* (2005)
* *Jewboy* (2005)
* *Thunderstruck* (2004)
* *Wicked Science* (2003–2004)
* *Ned Kelly* (2003)
* *The Junction Boys* (2002)
* *The Pact* (2002)
* *Water Rats'' (2000)

## Véxase tamén
Sara Leirós Fernández

**Sara Leirós Fernández**, nada nas Neves o 31 de maio de 1897 e finada en Santiago de Compostela en 1978, foi unha profesora e escritora galega.

## Traxectoria 
Estudou na Escola Superior de Maxisterio de Madrid. Foi profesora numeraria de Filosofía e de Psicoloxía na escola Normal de Ourense de 1928 a 1936. Ingresou no Seminario de Estudos Galegos en 1929, cun ensaio, escrito en castelán, arredor do significado intelectual do Padre Feijoo. En 1936 realizou varios viaxes, grazas a unha bolsa concedida pola Junta para Ampliación de Estudios, a diferentes países coa intención de adquirir máis coñecementos sobre Organización escolar. Despois da Guerra civil foi profesora na Escola Normal de Santiago de Compostela, cidade na que morreu en 1978.

## Obras 
* *Compendio de Geografía General*, 1934.
* *El padre Feijoo. Sus ideas crítico-filosóficas*, 1935.
* *El existencialismo en la educación*, 1959
* *El padre Feijoo: su magisterio*, 1967
* *Pedagogía hispano-cristiana en su dimensión espiritual*, 1973.
* *Por el camino*, 1975.

## Notas 
## Véxase tamén 
### Bibliografía 
* Marco, Aurora (2020). *Irmandiñas*. Laiovento. pp. 213–215. ISBN 978-84-8487-466-9

### Ligazóns externas
Apt Pupil (filme)

***Apt Pupil*** é un filme estadounidense dirixido por Bryan Singer que se estreou en 1998. Baséase na novela *Apt Pupil* de Stephen King.

## Sinopse 
Un rapaz chamado Todd Bowden (Brad Renfro) descobre que un ancián da veciñanza (Ian McKellen) é un antigo membro das S.S. O asunto non fai senón espertar a curiosidade do mozo, que devece por que lle conte os terribles relatos da súa experiencia na segunda guerra mundial.

## Personaxes 
* Ian McKellen como Kurt Dussander / Arthur Denker
* Brad Renfro como Todd Bowden
* David Schwimmer como Edward French
* Bruce Davison como Richard Bowden
* Ann Dowd como Monica Bowden
* Elias Koteas como Archie
* Joe Morton como Dan Richler
* Jan Tříska como Isaac Weiskopf
* Michael Byrne como Ben Kramer
* Heather McComb como Becky Trask
* Joshua Jackson como Joey

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
Escudo das Illas Canarias

O **escudo das Illas Canarias** é un dos símbolos da comunidade, e é oficial dende 1982 grazas á lei orgánica 10/1982 sobre o "Estatuto de Autonomía das Canarias".

No sexto artigo deste estatuto disponse:

Segundo o BOC, o azul do escudo é Pantone 3005 (RGB 7.104.169), o marrón dos cans Pantone 722 (RGB 216.143.31), o dourado da coroa Pantone 7406 (RGB 255.204.0), o vermello da coroa Pantone 485 (RGB 254.0.12) e a cor prata da cinta Pantone 7544 (RGB 145.143.144). 

## Polémica polos cans 
Existe unha recentes polémica arredor da representación dos cans (can de presa canario) no escudo. Este feito motivou en parte a que o Goberno das Canarias suprimise os dous cans nos impresos oficiais e edificios públicos, se ben os mantivo no escudo das Canarias.

Popularmente atribúese que o nome do arquipélago canario provén do can de presa canario, e segundo unha lei do Goberno das Canarias vixente dende 1991, o can é o símbolo natural de Gran Canaria xunto co cardón. Por esta razón, os detractores do escudo argumentan que só representan a illa de Gran Canaria e non o arquipélago na súa totalidade. 

Tamén houbo unha moción para eliminar o colar de ámbolos dous animais, pois arguméntase (sobre todo dende eidos independentistas) que fai alusión á idea de que os colares teñen un significado de "submisión".

## Notas 
## Véxase tamén 
### Outros artigos 
* Illas Canarias
* Bandeira das Illas Canarias

### Ligazóns externas 
* Orixe e evolución do escudo das Canarias
Bandeira das Illas Canarias

A **bandeira das Illas Canarias** é un dos símbolos oficiais desta comunidade dende 1982.

miniatura|dereita|200px|Bandeira civil das Canarias

## Significado 
[miniatura|150px|borda|Bandeira da [Provincia de Canarias|Provincia Marítima das Canarias, na que se basea a actual Bandeira de Tenerife.]]
A bandeira canaria creouse a partir da combinación das cores da bandeira da Provincia Marítima das Canarias (actual Provincia de Santa Cruz de Tenerife) fundada na cidade de Santa Cruz de Tenerife en 1845, azul e branco, xunto coas cores da Provincia das Palmas, azul e amarelo, que data de 1869.

Empregáronse o branco e o azul da bandeira de Tenerife e o azul e o amarelo da bandeira de Gran Canaria e ordenáronse segundo a disposición xeográfica das illas.

## Outras bandeiras 

>
Ficheiro:Bandera Ateneo.svg|Bandeira do Ateneo
Ficheiro:Bandera Canarias Libre.svg|Bandeira adoptada polo Movemento Canarias Libre
Ficheiro:Bandera Siete Estrellas Verdes.svg|Bandeira proposta polo MPAIAC.

## Bandeiras provinciais 

Ficheiro:Provincia de Las Palmas - Bandera.svg|Bandeira da provincia das Palmas
Ficheiro:Provincia de Santa Cruz de Tenerife - Bandera.svg|Bandeira da provincia de Santa Cruz de Tenerife

## Bandeiras dos Cabidos Insulares 

Ficheiro:Flag of El Hierro with CoA.svg|Bandeira de El Hierro
Ficheiro:Flag of La Palma with CoA.svg|Bandeira de La Palma
Ficheiro:Flag of La Gomera.svg|Bandeira de La Gomera
Ficheiro:Flag of Tenerife.svg|Bandeira de Tenerife
Ficheiro:Flag of Gran Canaria.svg|Bandeira de Gran Canaria
Ficheiro:Flag of Fuerteventura.svg|Bandeira de Fuerteventura
Ficheiro:Flag of Lanzarote.svg|Bandeira de Lanzarote

## Véxase tamén 
### Outros artigos 
* Escudo das Canarias
* Bandeira de Tenerife
* Bandeira de Gran Canaria
Ben Whishaw

**Benjamin John "Ben" Whishaw**, nado o 14 de outubro de 1980 en Clifton, Bedfordshire, é un actor inglés de cinema, televisión e teatro.

## Filmografía 
## Véxase tamén
Himno das Illas Canarias

O **himno das Illas Canarias** é un símbolo oficial dende a Lei 20/2003 do 28 de abril de 2003.

## Letra 
:*Soy la sombra de un almendro,*
:*soy volcán, salitre y lava.*
:*Repartido en siete peñas*
:*late el pulso de mi alma.*
:*Soy la historia y el futuro,*
:*corazón que alumbra el alba*
:*de unas islas que amanecen*
:*navegando la esperanza.*
:*Luchadoras en nobleza*
:*bregan el terrero limpio*
:*de la libertad.*
:*Ésta es la tierra amada:*
:*mis Islas Canarias.*
:*Como un solo ser*
:*juntas soñarán*
:*un rumor de paz*
:*sobre el ancho mar.*

## Notas 
## Véxase tamén 
### Outros artigos 
*Bandeira das Illas Canarias
*Escudo das Illas Canarias
Sir Kay

**Sir Kay** (chamado *Queya *no fragmento en galego, e coñecido en galés como *Cai*, *Kai*, *Kei *ou *Cei*; en latín como *Caius*; en francés como *Keu *e en francés antigo como *Queux*, *Kès *ou *Kex*) é o fillo de Sir Héctor, quen é á súa vez é o pai adoptivo do Rei Artur, e polo tanto, Sir Kay e el son medio irmáns. Converteuse no seu senescal e portaestandarte, e tamén nun dos primeiros cabaleiros en formar parte da Táboa Redonda de Camelot. Nalgunhas versións, Kay é coñecido polos escarnios que dirixe a outros cabaleiros. Trátase dun dos personaxes máis antigos que se asocian con Artur.

Nas obras Lancelot-Graal, Le Morte d'Arthur e outras, o pai de Sir Kay adopta ó Rei Artur cando este aínda só era un meniño e descoñecía a súa verdadeira identidade por mor dunha intervención de Merlín. Artur medra sendo escudeiro de Sir Kay e a identidade de Artur revélase cando extrae a espada da pedra, durante un torneo en Londres. De maneira oportunista, Kay tenta acaparar co mérito da fazaña, pois sabía que quen sacase a espada da rocha sería coroado rei de Inglaterra. Ó final, Kay retráctase e recoñece o mérito de Artur, ante quen se axeonlla e xura lealdade.

## Véxase tamén 
### Outros artigos 
* Cabaleiros da Táboa Redonda
* Rei Artur
Péptido similar ao glicagón 1

miniatura|350px|dereita|GLP-1 e diabetes.

O **péptido similar ao glicagón 1** (**GLP-1**) é unha hormona peptídica derivada do produto de transcrición do xene do proglicagón. A principal fonte de GLP-1 no corpo son as células L intestinais que secretan GLP-1 como hormona intestinal. As formas bioloxicamente activas do GLP-1 son: o GLP-1-(7-37) e o GLP-1-(7-36)NH2, os cales se orixinan polo corte selectivo da longa molécula do proglicagón.

A secreción de GLP-1 polas células L do íleo depende da presenza de nutrientes no lume do intestino delgado. Os secretagogos (axentes que causan ou estimulan a secreción) desta hormona inclúen os principais nutrientes como os carbohidratos, proteínas e lípidos. Unha vez que está en circulación, o GLP-1 ten unha vida media de menos de 2 minutos, debido á súa rápida degradación polo encima dipeptidil peptidase-4.

É unha potente hormona antihiperglicémica, inducindo unha estimulación da secreción insulina dependente da glicosa e suprimindo a secreción de glicagón. Esta acción dependente da glicosa é especialmente interesante porque, cando a concentración de glicosa está no seu rango normal no xaxún, o GLP-1 xa non estimula a insulina para causar hipoglicemia. O GLP-1 parece restaurar asensibilidade á glicosa das células pancreáticas β, por medio dun mecanismo que posiblemente implica o incremento da expresión de GLUT2 e glicoquinase. Tamén se sabe que o GLP-1 inhibe a apoptose das células pancreáticas β e estimula a proliferación e a diferenciación das células β secretoras de insulina. Ademais, o GLP-1 inhibe a secreción e motilidade gástrica. Isto atrasa e prolonga a absorción de carbohidratos e exerce un efecto saciante.

## Funcións fisiolóxicas 
O GLP-1 posúe varias propiedades fisiolóxicas que fan que (el ou os seus análogos) sexa suxeito dunha intensa investigación como un tratamento potencial da diabetes mellitus. As funcións fisiolóxicas coñecidas do GLP-1 son:
* Incrementa a secreción de insulina no páncreas dun modo dependente da glicosa.
* Diminúe a secreción de glicagón no páncreas pola acción dun receptor acoplado á proteína G específico.
* Incrementa a sensibilidade á insulina tanto nas células alfa coma nas beta.
* Incrementa a masa de células beta e a expresión do xene da insulina, o procesamento postraducional.
* Inhibe o baleiramento e secreción gástricas.
* Diminúe o consumo de comida ao incrementar a sensación de saciedade no cerebro.
* Promove a sensibilidade á insulina.

Como evidencia do papel fisiolóxico do GLP-1 na secreción post-prandial de insulina, comprobouse que unha dose oral de glicosa desencadea un pico na concentración de insulina plasmática moito máis grande ca o obtido cunha dose intravenosa.

## Notas 
## Véxase tamén 
### Outros artigos 
* Incretina
* Péptido inhibidor gástrico
* Enteroglicagón
* Proglicagón
* Diabetes mellitus

### Ligazóns externas 
* UTGlucagon - glp1 http://www.glucagon.com/glp1.html
* MeshName - Glucagon-Like+Peptide+1 http://www.nlm.nih.gov/cgi/mesh/2011/MB_cgi?mode=&term=Glucagon-Like+Peptide+1
Jon Hamm

**Jonathan Daniel "Jon" Hamm**, nado o 10 de marzo de 1971 en St. Louis, Missouri, é un actor estadounidense de cinema e televisión.

## Traxectoria 
É principalmente coñecido por interpretar o papel protagonista da serie de televisión *Mad Men*, na que fai de Don Draper, un alto executivo publicista. Este personaxe valeulle numerosos nomeamentos e premios entre os que destaca o Globo de Ouro ó mellor actor en serie de televisión - drama no 2008.

## Filmografía 
### Cinema 
## Véxase tamén 
### Ligazóns externas 
* Ficha na IMDb 
* Jon Hamm en Emmys.com
Satakunta

**Satakunta** (en sueco **Satakunda**) é unha das 19 rexións de Finlandia. Está situada ao oeste do país, na provincia histórica de Satakunta e na actual provincia de Finlandia Occidental. A súa capital e cidade máis poboada é Pori.

A rexión de Satakunta limita ao norte coas de Ostrobotnia e Ostrobotnia do Sur, ao leste coa de Pirkanmaa, ao sur coa de Finlandia Propia, e ao oeste co mar Báltico.

A rexión é a sétima máis poboada e a 11ª máis extensa.

## Concellos 
Satakunta conta con 17 concellos, dos cales sete son considerados cidades (en letra grosa):

### Antigos concellos 
### Trocos na rexión 
*22px Kiikoinen pasou a formar parte de Satakunta en 1997.
*22px Punkalaidun pasou a formar parte da rexión de Pirkanmaa en 2005.

## Véxase tamén 
### Ligazóns externas 
* Sitio web oficial